






MOŽNO SPRÍSTUPNIŤ

Predkladacia správa

V súlade s § 22 ods. 6 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je na čele Úradu pre normalizáciu, metrológiu a skúšobníctvo Slovenskej republiky predseda, ktorého vymenúva a odvoláva vláda.   

Vzhľadom k uvedenému predkladá predseda vlády Slovenskej republiky návrh na odvolanie Jozefa Mihoka z funkcie predsedu Úradu pre normalizáciu, metrológiu a skúšobníctvo Slovenskej republiky a vymenovanie Pavla Pavlisa do funkcie predsedu Úradu pre normalizáciu, metrológiu a skúšobníctvo Slovenskej republiky.

Materiál vzhľadom na svoj charakter nebol predmetom medzirezortného pripomienkového konania a nemá finančný, ekonomický vplyv a ani vplyv na zamestnanosť. 

Podľa § 108 zákona č. 400/2009 Z. z. o štátnej službe a o zmene a doplnení niektorých zákonov (ďalej len „zákon o štátnej službe“) štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak.

Na základe vyššie uvedeného, podľa § 83 ods. 4 a § 104 ods. 5 zákona o štátnej službe, je súčasťou predloženého návrhu aj návrh na určenie platových náležitostí predsedovi Úradu pre normalizáciu, metrológiu a skúšobníctvo Slovenskej republiky.
V zmysle § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií ) sú vybrané časti materiálu, v záujme ochrany osobných údajov,  označené slovom „NESPRÍSTUPŇOVAŤ“.  
